Amalá ai ébá bábu bəbə̂ məfəg á mīńnə́m myábán, á bákə̄ bálām bə̄bə̂ bə́ mam, bə́ bô á sí, ǹnyie anə́ kídí yālénde, bə́ ngadzála miǹyián myábán, amú bə́ bə̄lə́ ngul yə ádzālā myā. 2Bâhəbə ngódóg ai ézā mə́fúb, bə́ ngafadi, ézā mə́ndá, hə á wole; bâbi mod dzǎl ai dzal díé ásə, bə́ bii bod ai bilíg byábán. 3Ńdɔ̄ hḿ Ńtondôbə a dzó nâ: «Maa mə́ tam hḿ dzə́ŋ ámālá māyi kúb ḿbə̂ mvɔŋ bod nyɔ́, amalá lâyi mína kwí ńnyie á kíŋ, təge ai a bɛ́dé lə́ ńló, amú ábǒg tē lâyi bɔ ábǒg ányamá. 4Amǒs tē, bâyi mína kpə́lə bɔ́ nâ: “Bǐ man yǎ fɔ́ɔ́ á mááŋ ! Bə́ man yǎ vəg sí ayɔŋ dáma. Éyə̄ báfadi ma sí yá ? Éyə bədzín bákaban məfúb máán yá ? 5Ńdɔ̄ á mādzó nâ: mod ǎ yǐ kig sɔ́ kaban sí á ńnam bə́yə́bə̄ bə́ Ńtondôbə.